เรื่องร้องเรียน: รถขยะเขตบางเขน จอดใกล้แหล่งชุมชน โรงเรียน สถานพยาบาล ส่งกลิ่นเหม็น เป็นแหล่งเชื้อโรค แหล่งก่อให้เกิดสัตว์นำโรค เช่น แมลงวัน หนู ก่อให้เกิดสิ่งแวดล้อมที่ไม่ดี
การดำเนินการของเจ้าหน้าที่: สำนักงานเขตบางเขน กราบขออภัยต่อปัญหาที่เกิดขึ้น แต่เนื่องจากเขตบางเขน ไม่มีพื้นที่กรรมสิทธิ์อื่นใดที่จะสามารถนำรถเก็บขนมูลฝอยไปจัดเก็บให้ไกลจากชุมชนได้ อีกทั้งหากไปจอดนอกเขตพื้นที่ จะทำให้เกิดปัญหาการขนย้ายขยะและบริหารจัดการการขยะในพื้นที่ อย่างไรก็ตาม เขตบางเขน ได้กำชับให้เจ้าหน้าที่ดำเนิน การทำความสะอาดรถเก็บขนมูลฝอยทุกครั้งภายหลังการจัดเก็บในแต่ละวัน อีกทั้งดำเนินการล้างลานจอดรถเก็บขนมูลฝอย และฉีดยาฆ่าเชื้อ เป็นประจำทุกอาทิตย์ เพื่อป้องกันและบรรเทาปัญหาด้านสุขอนามัยของผู้อาศัยใกล้เคียง รวมถึงเจ้าหน้าที่ปฏิบัติอีกด้วย
ความเห็นของผู้แจ้ง: ขอบคุณที่พยายามแก้ไขค่ะ หวังว่าจะดำเนินการตามที่แจ้งมาอย่างต่อเนื่องนะคะ ขอบคุณค่ะ
พื้นที่: แขวงอนุสาวรีย์ เขตบางเขน กรุงเทพมหานคร